Өлчөө каражаттары

Өлчөө каражаттары - механикадамашина тетиктеринин өлчөмдөрүн ж. б. параметрлерин өлчөөчү аспап (курал) жана приборлор. Өлчөө каражаттары төмөнкүдөй айырмаланат: майда сызыктуу (сызгыч, рулетка, штангенаспап); микрометрдик (микрометр, нутромер, глубиномер); рычаг-механикалуу (миниметр); рычаг-тиштүү (микрометр); тиштүү (индикатор); пружиналуу (микрометр); интерференциялык (интерферометр); пневматикалуу (пневматикалык өлчөөчү прибор); электрдик (электрлештирилген өлчөө прибору). Көптөгөн өлчөө каражаттары түрдүү консттрукциялар менен айкалыштырылып жасалат: рычаг-микрометрдик (рычаг-микрометр); рычаг-оптикалуу (оптиметр, ультраоптиметр); рычаг-электрдик электрконтакттуу бергич (датчик)]; пневмоэлектрдик пневмоэлектрдик бергич (датчик)] ж. б. Механикалаштыруу денгээли боюнча — автоматтык эмес, жарым автоматтык жана автоматтык болот. Ошондой эле өлчөө каражаттары стационардык жана көтөрүп жүрмө түрүндө жасалат. 
Категория:Техника
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А., Б.: Мамлекеттик тил жана энциклопедия борбору, 2014. илл. ISBN 978 9967-14-111 -7